钦定古今图书集成/明伦汇编/宫闱典/第071卷 > 《皇太子释奠颂》傅咸
## 钦定古今图书集成/明伦汇编/宫闱典/第071卷 > 《皇太子释奠颂》傅咸

蒸蒸皇储，既睿且聪。神而明之，夫岂发蒙。谦以制礼，
靡事不恭。企兹良晨，卜近于中。乃修嘉荐，于国之雍敬享先师，以畴圣功。“亹亹皇储，希心阙里。光光舆服，
穆穆容止。祇奉圣灵，躬承明祀。济济儒生，侁侁胄子。
清酒于觞，匪宴斯喜。欣道之弘，自今以始。”